Vår ref.: 17/3788

Høring - forslag til ny lov om tros- og livssynssamfunn (trossamfunnsloven)

Kulturdepartementet sender med dette på høring forslag som innebærer en samlet revisjon av lovgivning og tilskuddsordninger for Den norske kirke og de øvrige tros- og livssynssamfunnene.

For å gjøre det lettere å avgi høringsuttalelse og å oppsummere høringen er det utarbeidet en nettbasert høringsløsning. Der kan man enkelt gi uttrykk for om man er enig eller uenig i høringsnotatets forslag, og hvor viktig man mener det aktuelle spørsmålet er. Det er i tillegg mulig å formulere egne kommentarer til hvert forslag. Departementet håper flest mulig vil benytte denne høringsadgangen.

Høringsuttalelser er offentlige etter offentlighetsloven og vil bli publisert på våre nettsider.

Vi ber om at høringsinstansene videreformidler høringsbrevet til aktuelle etater, medlemsorganisasjoner mv. som ikke er oppført på høringslisten.

Høringer er åpne, og alle kan sende innspill. Aktører som ikke har fått tilsendt høringssaken direkte, står også fritt til å uttale seg om forslagene som legges fram.

Høringsfristen er 31. desember 2017.



Med hilsen

Ingrid Vad Nilsen (e.f.)

ekspedisjonssjef

Per-Otto Gullaksen

seniorrådgiver